als_Latn dik_Latn sag_Latn
Mustafë Statovci
Mustafë Statovci lindi më 1 maj të vitit 1953 në Prishtinë, Kosovë është pedagog, karatist dhe autor shqiptar nga Kosova.
Mbaroi Fakultetin e Filologjisë të Universitetit të Prishtinës. Me karate ka filluar të merret në vitin 1967 në Beograd.
Ka ndjekur seminaret e mjeshtërve të mëdhenj japonezë të karatesë, të cilët kanë vepruar në Evropë gjatë viteve '60-'80: Tetsuji Murakami, Taiji Kase, Teruo Kono, Soke Kubota Takayuki etj.
Orientim themelor ka Seishinkai Shotokan karatenë, mirëpo në fokus të interesimit i ka edhe stilet e tjera, para së gjithash të stilit Ueçi Rju.
Përfaqëson karatenë tradicionale, shkollën e mësuesit Masatoshi Nakayama.
Merret me teorinë dhe filozofinë e karatesë, për ç’gjë ka botuar mbi 50 artikuj në shtypin e vendit dhe të jashtëm.
Një kohë ishte redaktor në revistën për artet marciale "Ippon", kurse më vonë kryeredaktor i revistës "Përparimi Press", që poashtu u kushtohej sporteve luftarake.
Është bashkëthemelues i Këshillit komunal të karatesë në Prishtinë (1974), i KKR Prishtina(1974), i Sindikatës së Pavarur të Sportit të Kosovës (1991), i Shoqatës për kultivimin e karatesë "Iliria-Prishtinë" (2002), themelues i Unionit të Shotokan Karatesë të Kosovës (1997, i regjistruar në Ministrinë e Drejtësisë të Republikës së Kosovës në vitin 1998), i Shkollës së karatesë të KK Shkëndija të Tetovës (1999), i klubit të karatesë Seishinkan në Prishtinë (2003), i asociacionit Unioni i Seishinkai Karatesë (2006) etj.
Është anëtar i mbi njëzet asociacioneve ndërkombëtare të karatesë dhe të arteve marciale.
Është mjeshtër i latë i karatesë dhe i arteve marciale. Është karateisti i parë shqiptar që ka marrë titullin "Grandmaster" (Mjeshtër i madh). Poashtu është themelues i metodës së interpretimit të teorisë dhe praktikës së arteve marciale, të quajtur "Shinpo Ryu", që tashmë është njohur zyrtarisht nga disa qarqe ndërkombëtare të arteve marciale, për të cilën ka marrë gradën 10 Dan dhe titullin "Soke" (Themelues). Është karateisti i parë shqiptar që ka marrë titullin "Doktor i Shkencave të Arteve Marciale" (2011) dhe "Doktor i Filozofisë së Arteve Marciale dhe Edukimit" (2012). Bashkë me disa mjeshtër të lartë të arteve marciale, përkatësisht të karatesë nga disa vende të botës, ka themeluar asociacionin "World Shinpo Ryu Federation".
Aktualisht është kryetar i asociacionit World Shinpo Ryu Federation.
ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn